Halsua

**Halsua** () on Suomen kunta, joka sijaitsee Keski-Pohjanmaan maakunnassa. Kunnassa asuu  ihmistä, ja sen pinta-ala on &nbsp;km2, josta &nbsp;km2 on vesistöjä. Väestötiheys on  asukasta/km2.

Halsuan naapurikunnat ovat Kaustinen, Kokkola, Lestijärvi, Perho ja Veteli ja se on myös ainoa Keski-Pohjanmaan maakunnan kunta, jolla on yhteistä maarajaa vain oman maakuntansa kuntien kanssa. Entisiä naapurikuntia ovat Kokkolaan vuonna 2009 liitetyt Kälviä ja Ullava.

Halsuan pitäjäruoaksi nimettiin 1980-luvulla *liikutusperunat*, jotka syödään lusikalla viilin kera.

## Historia
### Esihistoria ja asutuksen syntyminen
Halsuan seudulta on löydetty muutamia esihistoriallisia esineitä. Seutu oli pitkään eräalueena, jossa kävivät pääasiassa satakuntalaiset ja hämäläiset erämiehet. Keskiajalla seudulle saapui Pohjanmaan rannikolle asettunutta ruotsinkielistä väestöä. Halsuan erämaaluonteesta kertovat muun muassa paikannimet Karhulahti, Saukonsaari, Peuraniemi ja Joutsensaari.

Vakinaisesti Halsuan seutu asutettiin 1500-luvun jälkipuoliskolla. Vuoden 1571 kymmenysluettelossa on maininta Halsuan kylästä, jolloin seudulla oli kolme taloa. Asutus lisääntyi merkitsevästi kuitenkin vasta 1700-luvulla. Savolaisasutuksesta huolimatta Halsuan murre on ytimeltään länsisuomalaista.

Väkiluvun hidas kasvu johtui ennen kaikkea seudun maaperän karuudesta. Kytömaiden saveaminen opittiin vasta 1800-luvun puolivälissä, jolloin alkoi kytöviljelyn kukoistuskausi. Myös karjanhoito kohosi vähitellen korkealle tasolle.

### Itsenäistyminen ja kehittyminen kuntana (1826–)
Halsuan seutu kuului pitkään Kokkolan kirkkopitäjään. Vuonna 1826 perustettiin Halsuan rukoushuonekunta, joka muuttui kappeliseurakunnaksi vuonna 1856. Seurakunta itsenäistyi vuonna 1906 Vetelistä, johon se oli kuulunut vuodesta 1860 lähtien. Seurakunnan puukirkon rakensivat kaustislaiset Heikki ja Jaakko Kuorikoski vuonna 1826. Kappeliseurakunnan aikana Halsuan elämää värittivät riitelevät kirkonmiehet, joiden maine kiiri kauaksi.

Vuosina 1960–1975 Halsuan asukasluku väheni 2&nbsp;300:sta 1&nbsp;536:een. Kunnan asukasmäärä nousi vuonna 1977 hivenen, kun Kanalan kylä liitettiin Halsuaan Lestijärvestä. Tämän jälkeen poismuutto hidastui ja vuonna 1985 asukkaita oli 1&nbsp;670. Vuonna 2011 kunnan asukasmäärä oli 1&nbsp;290.

Nykyisin Halsua tunnetaan paremmin ravimiesten, pesäpalloilijoiden ja kanteleensoittajien kuntana.

## Maantiede
Halsua on Suomenselän tuntumassa sijaitseva erämaakunta, jonka maisemia hallitsevat suot. Suot peittävät yli 60 prosenttia kunnan pinta-alasta.

Kunnan kallioperä on pääasiassa granodioriittia, länsirajan tuntumassa on myös gneissiä. Yleisin maalaji on moreeni, joka peittää erityisesti jokilaaksojen välisiä kumpareita. Kunnan ainoa harju on kaakosta lounaaseen suuntautuva harjujakso, joka on Halsuanjärven itärannalla näkyy Pappilanharjuna. Harjun liepeillä on hiekan ja saven sekaisia hietamaita, joilla leviävät kunnan parhaat viljelymaat. Halsuan maisemat ovat loivapiirteisiä. Maasto viettää vähitellen reuna-alueilta kohti Halsuanjärveä, joka on 119 metrin korkeudella merenpinnasta. Kunnassa on useita yli 130 metrin korkeuteen kohoavia kohoumia, korkein huippu on Länttäpatinmäki, Halsuanjoen pohjoispuolella.

Halsuan metsistä lähes puolet on puolukkatyypin kangasta. Kaksi kolmasosaa metsistä on mäntyvaltaista. Laajat suot kuuluvat Pohjanmaan aapasoihin, joita luonnehtivat aukeat nevat rimpineen. Nevoihin liittyy rämealueita, jotka usein jatkuvat soistuvina kankaina.

Kunnan länsirajan läheisyydessä oleva ehytrantainen ja vähäsaarinen Halsuanjärvi on Keski-Pohjanmaan suurimpia järviä. Halsuanjärveen laskevista joista huomattavimmat ovat Penninginjoki, Pajuoja ja Venetjoki, jonka säännöstelyaltaana on suurista kaloistaan tunnettu Venetjoen tekojärvi Halsuan ja Kokkolan rajamailla. Halsuanjärvi laskee Halsuanjokea pitkin Perhonjokeen.

### Kylät
* Hietalahti
* Kalliokoski
* Kanala
* Kannisto
* Karhukorpi
* Kirkonkylä
* Lepistö
* Liedes
* Majasaari
* Marjusaari
* Meriläinen
* Niemi
* Tofferi
* Ylikylä

Halsuan Ylikylä on valittu vuoden keskipohjalaiseksi kyläksi vuonna 2007.

## Talous

Talousalueena Halsua kuuluu Kaustisen seutukuntaan, jonka alueellinen bruttokansantuote oli 31&nbsp;231 euroa asukasta kohden vuonna 2022. Alueellinen BKT on maan keskiarvoa pienempi ja seutukuntien keskinäisessä vertailussa 65. suurin. Alueellinen BKT on Manner-Suomen kolmanneksi pienin.

Halsualla oli vuonna 2022 yhteensä 337 työpaikkaa ja kunnassa asui 386 työllistä työssäkäyvää. Asuinkunnassaan työssäkäyvien osuus työllisistä on 65,8 prosenttia. Halsuan työpaikkojen suhde on palveluvaltainen. Palvelujen osuus työpaikoista on 47,8 prosenttia, jalostuksen 24,0 prosenttia ja alkutuotannon 27,0 prosenttia.

Halsuan työpaikkaomavaraisuus on 87,3 prosenttia. Työikäisten työllisyysaste oli 77,7 prosenttia vuonna 2022 ja työttömien osuus työvoimasta 9,4 prosenttia. Taloudellisen huoltosuhteen mittarilla Halsualla on 172,5 työvoiman ulkopuolella olevaa ja työtöntä sataa työllistä kohden.

### Yritykset
Halsuan suurimpia toimialoja ovat palveluyrittäjyys, teollisuus ja maatalous. Halsuan suurimpia yrityksiä ovat betonielementteien valmistaja Hietalahti ja Pojat, turkisalan yhtiö Meri Turkis sekä metäsasioihin erikoistunut Metsän Tähden Tiimi Hietalahti ja Pojat oli vuonna 2021 myös Halsuan suurin yhteisöveron maksaja. Vuonna 2014 Halsualle suunniteltiin yli sadan voimalan tuulipuistoa.

Vuonna 2020 Halsuan kunnallisveroprosentti on 23,50, joka on Suomen kaikkien aikojen korkein.

Halsuan Honkakankaalle rakennetaan 16 voimalan tuulipuisto, jonka arvellaan valmistuvan 2027.

## Väestö

Halsuan asukasluku on yhteensä  asukasta. Halsuan asukasluku pysyi 2000-luvun alkuun noin 1&nbsp;600 asukkaan tuntumassa, minkä jälkeen asukasluku on kääntynyt tasaiseen laskuun. Halsualla ei ole toteutettu kuntaliitoksia. Oheisessa kuvaajassa on esitetty Halsuan väestönkehitys vuosittain vuodesta 1972 lähtien. Käytetty kuntajako vastaa nykyisin voimassa oleva jakoa.

Tilastokeskuksen vuoden 2024 väestöennusteen mukaan Halsuan asukasluku jatkaa laskuaan. Väestöennusteen mukaan Halsuan väkiluku olisi vuonna 2030 noin 868 asukasta, vuonna 2035 noin 796 asukasta, vuonna 2040 noin 746 asukasta ja vuonna 2045 noin 712 asukasta.

### Taajamat
Vuoden 2017 lopussa Halsualla oli 1&nbsp;171 asukasta, joista 484 asui taajamassa, 684 haja-asutusalueilla ja 3:n asuinpaikat eivät olleet tiedossa. Halsuan taajama-aste on 41,4&nbsp;%. Kunnassa on vain yksi taajama, Halsuan kirkonkylä.

### Kristinusko
Halsualla toimii evankelis-luterilainen Halsuan seurakunta. Kirkon sisäisistä herätysliikkeistä toimii evankelisuus sekä vanhoillislestadiolaisuus, jolla on paikkakunnalla Halsuan ja ympäristön Rauhanyhdistys. Vanhoillislestadiolaisten rauhanyhdistykseen kuului vuonna 2023 yhteensä 31 jäsentä.

Muita kirkkokuntia edustaa helluntaiherätykseen kuuluva, Vetelistä käsin toimiva Veteli-Halsuan helluntaiseurakunta, jonka leirikeskus on Halsualla. Suomen ortodoksisen kirkon seurakunnista Halsuan alueella toimii Vaasan ortodoksinen seurakunta.

## Hallinto

Halsuan kunnanjohtaja vuodesta 2013 on Jari Penttilä. 
Kunnanvaltuustossa on 15 paikkaa, joista kaksitoista on Keskustan hallussa kaudella 2025–2029.

### Ystävyyskunta
*  Võrun maakunta, Viro, 1990-

## Liikenne
Valtatie 13 Kokkolasta Jyväskylään ohittaa Halsuan kunnan lounaisrajan muutaman kilometrin päästä, ja kirkonkylästä on valtatielle matkaa vajaat 14 kilometriä. Kunnan sisäinen tieverkko on melko harva. Kirkonkylästä lähtevät seututiet Kaustiselle ja Lestijärvelle. Lähin rautatieasema on Seinäjoki–Oulu-radalla Kannuksessa, mutta useimmin käytetty Kokkolassa.

### Etäisyyksiä Halsualta
*  Jyväskylä 180&nbsp;km
*  Kokkola 70&nbsp;km
*  Lapua 130&nbsp;km
*  Seinäjoki 135&nbsp;km

## Tunnettuja halsualaisia

* Kreeta Haapasalo (1813–1893), kanteleensoittaja
* Otto Hotakainen (1908–1990), kansanmuusikko, mestaripelimanni
* Viljami Kalliokoski (1894–1978), maanviljelysneuvos, maanviljelijä, poliitikko
* Kari Kanala (s. 1967), pappi
* Mikko Kanala (s. 1992), pesäpalloilija
* Allan Karvonen (1937–2016), pesäpalloilija
* Aulis Karvonen (1939–2018), pesäpalloilija
* Juhani Karvonen (s. 1951), järjestöjohtaja, päätoimittaja, metsäneuvos
* Viljo Karvonen (1906–1994), kanteleensoittaja, mestaripelimanni
* Riitta Keiski (s. 1956), professori
* Olavi Koivukangas (s. 1941), professori
* Juha Meriläinen, (s. 1977) teologian tohtori, kirkkohistorioitsija
* Eero Polas (1919–2000), kuoronjohtaja
* Hilja Pärssinen (1876–1935), kansanedustaja, runoilija, opettaja, naisasianainen
* Arttu Ruuska (s. 1997), pesäpalloilija
*Perttu Ruuska (s. 2001), pesäpalloilija
* Eino Tulikari (1905–1977), kanteleensoittaja
* Vesa Tapio Valo (s. 1951), dramaturgi, teatterinjohtaja
* Toivo Venetjoki (1906–1988), kanteleensoittaja, mestaripelimanni

## Katso myös
* Luettelo Halsuan julkisista taideteoksista ja muistomerkeistä

## Lähteet

## Aiheesta muualla

* Halsuan kunta
* Tilastokeskus – Halsuan avainluvut
* Halsuan seurakunta  – Seurakunnan historiaa ja nykypäivää
* Kalliokosken Sana  – Halsuan ja lähikylien asiaa ajava sanomalehti, ilmestyy kerran kuussa